Centar za kulturu Vela Luka

OIB 51876693841

Vela Luka, 22.08.2024.g.

POLUGODIŠNJI IZVJEŠTAJ O IZVRŠENJU FINANCIJSKOG PLANA

(01-06/2024)

Sukladno Pravilniku o polugodišnjem i godišnjem izvršenju proračuna i financijskog plana (NN 85/2023) prilažem:

1. OPĆI DIO POLUGODIŠNJEG IZVJEŠTAJA:

* Sažetak računa prihoda i rashoda i Računa financiranja
* Izvještaj o prihodima i rashodima prema ekonomskoj klasifikaciji
* Izvještaj o prihodima i rashodima prema izvorima financiranja
* Izvještaj o rashodima prema funkcijskoj klasifikaciji
* Izvještaj računa financiranja prema ekonomskoj klasifikaciji
* Izvještaj računa financiranja prema izvorima financiranja

1. POSEBNI DIO POLUGODIŠNJEG IZVJEŠTAJA:

* Izvršenje financijskog plana po programskog klasifikaciji

1. OBRAZLOŽENJE:

* Obrazloženje Općeg dijela
* Obrazloženje Posebnog dijela (odnosi se na proračunsku godinu, stoga nije dio ovog izvještaja, Članak 45. Pravilnika)

1. POSEBNI IZVJEŠTAJI

Sukladno Članku 46. Pravilnika Posebni izvještaji su :

* Izvještaj o zaduživanju na domaćem i stranom tržištu novca i kapital,
* Izvještaj o korištenju sredstava fondova EU,
* Izvještaj o danim zajmovima i potraživanjima po danim zajmovima i
* Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

Proračunski korisnik Centar za kulturu, nije se zaduživao, nije koristio sredstva EU fondova, nije imao zajmove, nije imao nikakva potraživanja kao ni sudske sporove.

Sve ostale dospjele obveze prema dobavljačima na dan 30.06.2024.g. su uredno podmirene.

Sukladno Pravilniku o polugodišnjem i godišnjem izvršenju proračuna i financijskog plana (NN 85/2023) dajem sljedeće

**OBRAZLOŽENJE:**

**OPĆI DIO**

**Sukladno Članku 43. i 44. navedenog pravilnika:**

* **Obrazloženje ostvarenja prihoda i primitaka, rashoda i izdataka dopunjuje podatke iz računa prihoda i rashoda i Računa financiranja, a obrazloženje se može dati na opisni, grafički ili kombinirani način:**

**PRIHODI**

6331 – Tekuće pomoći proračunu iz drugih proračuna i izvanproračunskim korisnicima

Do 30.06.2024.g. uplaćeno je iz drugih proračuna 6.800,00 eura. Prihod je uplaćen od strane Ministarstva kulture i medija za:

-manifestaciju „Trag u beskraju“ 4.000,00 eura

-Izložbu „Oliver je glazba“ 1.680,00 eura

-Konzervatorsko-restauratorski zahvat na odabranim djelima iz fundusa Centra za kulturu 1.120,00 eura.

Sredstva su dodijeljena temeljem javnih poziva i sklopljenih ugovora. Preostali neisplaćeni dio po ugovorima biti će uplaćen do kraja godine.

U istom razdoblju 2023.g. uplaćeno je od strane Ministarstva kulture i medija 1.061,78 eura za izložbu „Oliver je glazba“.

6526 – Ostali nespomenuti prihodi (prihodi od ulaznica)

U 2024.g. naplaćeno je od 07.05.2024. do 30.06.2024. ukupno 5.100,00 eura za ulaznice za posjet Veloj Spili.

Povodom blagdana Sv. Josipa organiziran je koncert klape „Šufit“ i naplaćene su ulaznice u iznosu 2.487,00 eura.

U istom razdoblju 2023.g. prihod od ulaznica za posjet Veloj Spili iznosio je 5.760,00 eura, a prihod od ulaznica za koncert Petra Graše iznosio je 4.360,00 eura.

6711-Prihodi iz nadležnog proračuna za financiranje rashoda poslovanja

U prvih 6 mj 2024.g. smanjeni su prihodi iz nadležnog proračuna za

18,50 % u odnosu na isto razdoblje 2023.g. Razlozi smanjenja su manji izdatci za plaće i doprinose te manji udio u financiranju izdataka za organiziranje koncerta povodom Sv.Josipa.

***RASHODI***

3111- plaće za redovan rad

Zbog odlaska čistačice u mirovinu u svibnju 2023.g. razmjerno su smanjeni rashodi za plaće (10,5 %).

312- ostali rashodi za zaposlene

U prvih šest mjeseci 2023.g. isplaćena je otpremnina zbog odlaska čistačice u mirovinu.

U 2024.g. isplaćivan je topli obrok u iznosu od 66,36 eura za zaposlenike Centra za kulturu dok u 2023.g. u tom razdoblju nije isplaćivan.

3132- doprinosi za obvezno zdravstveno osiguranje

Zbog odlaska čistačice u mirovinu u svibnju 2023.g. razmjerno su smanjeni rashodi za navedene doprinose (za 10,5 %).

3211-službena putovanja

U prvih 6.mj. 2024. utrošeno je 37,50 eura za službeno putovanje zaposlenice u Dubrovnik. U istom razdoblju 2023.g. utrošena sredstva su iznosila 168,88 eura.

3211- Naknade za prijevoz

U prvih 6.mj. 2024. utrošeno je 12,5 % manje iznosa za naknadu za prijevoz zbog bolovanja djelatnice u lipnju 2024., u odnosu na isto razdoblje 2023.g.

3221- Uredski materijal i ostali materijalni rashodi

U prvih 6.mj. 2024. utrošeno je 41 % manje iznosa za uredski materijal, u odnosu na isto razdoblje 2023.g.

3223- Energija

U prvih 6.mj. 2024. utrošeno je 33,90 % manje iznosa za energiju, u odnosu na isto razdoblje 2023.g.

3231- Usluge telefona, pošte i prijevoza

U prvih 6.mj. 2024. utrošeno je 36,60 % manje iznosa za usluge telefona i pošte u odnosu na isto razdoblje 2023.g.

3233-usluge promidžbe i informiranja

Povodom blagdana Sv .Josipa u 2023.g. organiziran je koncert Petra Graše koji je ukupno koštao 15.084,14 eura. U istom razdoblju 2024.g. organiziran je koncert klape Šufit te pripremne radnje za manifestaciju Trag u beskraju te je za usluge promidžbe i informiranja ukupno utrošeno 9.528,13 eura.

* **Obrazloženje ostvarenog prijenosa sredstava iz prethodne godine i prijenosa sredstava u sljedeću godinu, odnosno za proračunske korisnike obrazloženje prenesenog manjka odnosno viška iz prethodne godine i viška odnosno manjka za prijenos u sljedeću godinu/razdoblje.**

Centar za kulturu Vela Luka – ostvario je višak prihoda tekuće godine u iznosu od 5.714,54 EURA (najvećim dijelom sredstva dobivena od ministarstva koja će se utrošiti u drugom dijelu proračunske godine), koji s prenesenim viškom prihoda iz prethodne godine u iznosu od 1.472,90 EURA, ukupno daje **višak** prihoda raspoloživ u slijedećem razdoblju u iznosu od 7.187,44EURA.

Izvješće sastavila: Marinka Šeparović

Odgovorna osoba: Dinko Radić